
R E F E R A T   D E   A P R O B A R E 
privind  alocarea unei sume de bani în vederea organizării unor acțiuni
prilejuite de sărbătorirea ”Zilei Internaţionale a Copilului” 


	
În Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2024, aprobat prin Hotărârea Consiliului Local Brad nr. 32/2024,  s-au prevăzut manifestări cultural artistice, educative şi sportive dedicate „Zilei Internaţionale a Copilului”.
Comisia constituită prin Dispoziţia Primarului nr.  541/2024, în şedinţa operativă de lucru din data de 14.05.2024, având în vedere că ziua de 1 iunie este zi liberă, a  hotărât ca „Ziua Internaţională a Copilului” să se sărbătorească în data de  31 mai 2024, cu excepția concursului de handbal.
Ca manifestări dedicate „Zilei Internaționale a Copilului” s-au propus următoarele:
     - desfășurarea unui concurs de desene cu temele: „Am grijă de orașul meu!” și „Brad, orașul copilăriei mele!”;
     - la ora 09.00 - Crosul ZARAND, ediția 2024, cu plecare de la intersecția strada Liceului cu strada Arsenie Boca;
     - la ora 10.00 - concurs de îndemânare cu biciclete pe strada Independenței;
     - la ora 11.00 – spectacol artistic oferit de copiii de la grădinițele și școlile din municipiul Brad și artiști consacrați, spectacolul – concurs ”Copiii au talent” în Piața Aurului;
     - la ora 12.30 – premierea câștigătorilor la concursurile de desene, biciclete, cros, și tombolă în Piața Aurului;
     - concurs de handbal pentru elevi care va avea loc în data de 1 iunie 2024, în sala de sport a Școlii Gimnaziale „Mircea Sântimbreanu” Brad.
În acest scop, am iniţiat prezentul proiect de hotărâre prin care am propus alocarea sumei de 20.000 lei din bugetul local al Municipiului Brad pe anul 2024, de la capitolul bugetar  67.02 – „Cultură, recreere şi religie”, la care se adaugă sume/produse provenite din sponsorizări.
 	În vederea unei bune organizări a acestor acţiuni, am propus desemnarea unei comisii formată din 5 consilieri locali care va colabora cu membrii comisiei desemnată prin Dispoziţia nr. 541/2024 a Primarului Municipiului Brad, cu precizarea că las la altitudinea Consiliului Local al Municipiului Brad desemnarea acestora.
Am mai propus, de asemenea, împuternicirea Primarului Municipiului Brad ca, după deliberarea comisiei, să semneze toate contractele încheiate cu ocazia sărbătoririi ”Zilei Internaţionale a Copilului”.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Hotărârii Consiliului Local al Municipiului Brad nr. 32/2024 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2024, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare,  ale  art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.

